Úlohy pre 7.roč. ...Opakovanie a návod máte v rámčeku, to si nepíšte ;-)

**Jednočlenná slovesná a neslovesná veta.**

Zopakujme si.

Vieme, že jednočlenná veta je taká, pri ktorej nemáme podmetovú a prísudkovú časť.. je len vetný základ.

Vetný základ (VZ) môže byť **slovesný** a **neslovesný**. Jednoducho ..ak vetný základ je sloveso, tak je to slovesný VZ.. a v ostatných prípadoch bude neslovesný (hocičím bude vyjadrený)

Napríklad: Máte úlohu ..**urč, či ide o jednočlennú vetu slovesnú (S), alebo neslovesnú (N)**

Veta: **Kedysi tu strašilo.**

1.krok: Opýtame sa otázkou na ktorú by odpovedal slovesný prísudok..

Teda: Čo tvrdíme? Čo robí?...odpovedáme: **strašilo..**

-zistili sme, že sme odpovedali slovesom....tak je to slovesný VZ

2.krok: Označíme našu vetu... **Kedysi tu strašilo. S**

Veta: **Čľup do vody!**

1.krok: Opýtame sa otázkou na ktorú by odpovedal slovesný prísudok..

Teda: Čo tvrdíme? Čo robí?..

- tu nevieme odpovedať žiadnym slovesom, lebo tu nemáme sloveso

(citoslovce -čľup, do -predložka, vody -podstatné meno)

2.krok: Označíme našu vetu.. **Čľup do vody! N**

Napíš si do zošita vety a vyrieš cvičenie!

Úloha: **Urč, či ide o jednočlennú vetu slovesnú (S), alebo neslovesnú (N)**

1. Mrzne.

2. Horí!

3. Sneží.

4. Ale no!

5. Hej! Hurá!

6. Neklopať!

8. Zákaz fajčiť!

9. Zaujímavé!

10. Nie!